《颂古四首》
宋代·释仲安

一段风光画不成，洞房深处畅予情。
频呼小玉元无事，只要檀郎认得声。

作者简介：释仲安，幼为比丘，壮留讲聚。初谒圆悟克勤禅师于蒋山，时佛性法泰为座元，仲安扣之，即领旨。佛性住德山，乃依之。又往见五祖自和尚，并与佛果、佛眼有交。晚住澧州灵岩寺，为南岳下十六世，大沩佛性法泰禅师法嗣。《嘉泰普灯录》卷一九、《五灯会元》卷二○有传。今录诗四首。